open-index/open-wikipedia-markdown huggingface dataset:
Lešna Prava

**Pravaja Liasnaja**, **Lešna Prava** (, ) – upė Gudijos vakaruose ir šiaurės rytų Lenkijos, Palenkės vaivadijos, Hainuvkos apskrityje. Upė teka Belovežo girioje. Gudijos teritorijoje upė teka 33 km, o Lenkijos 30 km. Vėliau upė susijungia su Levaja Liasnajos upe ir toliau teka kaip Liasnajos upė, kuri yra dešinysis Vakarinio Bugo upės intakas. Į upę įteka *Lucho*, Chviščejaus, Peravalokos, *Pževlokos*, *Miednos* ir Belajos upės. Upę savo novelėse yra aprašiusi Elzė Ožeškienė. 


Vaizdas:Dolina Leśnej Prawej.JPG
Vaizdas:Hj LK52 most.jpg
Vaizdas:Kaczki na Leśnej.JPG
Vaizdas:Leśna Prawa 2.JPG
Vaizdas:Leśna Prawa 3.JPG
Vaizdas:Leśna_Prawa_4.JPG
Vaizdas:Leśna_Prawa_5.JPG
Vaizdas:Miedna_1.JPG


## Nuorodos

* [Aprašymas apie upę [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 r. (lenk.)]; 
* Upės nuotraukos;
* Aprašymas apie upę (lenk.) .

## Literatūra

* Блакiтная кнiга Беларусi: энцыкл. / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. – Мн.: БелЭн, 1994. – 415 с. ISBN 5-85700-133-1.
* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1–2. – Л., 1971
* Природа Белоруссии: Попул. энцикл./ БелСЭ; Редкол.: И.П. Шамякин (гл.ред.) и др. – Мн.: БелСЭ, 1986. – 599 с., 40 л. ил.
Chviščejus

**Chviščejus** (, ) – upė šiaurės rytų Lenkijoje, Palenkės vaivadijoje, Hainuvkos apskrityje. Upė teka Belovežo girioje. Dešinysis Lešna Pravos upės intakas. Į upę įteka *Czobutok* ir *Łozica* upės.


Vaizdas:POL Puszcza Bialowieska-rzeki-Chwiszczej.svg|Upė pažymėta šviesiai žalia spalva
Vaizdas:Chwiszczej-Chytra.JPG|Prie Chitros kaimo


## Nuorodos
 
* Aprašymas apie upę (lenk.).
Ričardsonas

**Ričardsonas** () – miestas Teksaso valstijos šiaurėje, JAV. Dalaso priemiestis.

Mieste filialus yra įsteigusios kelios stambios telekomunikacijų bendrovės, kaip kad „AT&T“, „Ericsson“, „Verizon“, „Cisco Systems“, „Samsung“, „MetroPCS“, „Texas Instruments“, „TriQuint Semiconductor“ ir „Fujitsu“.

## Istorija
Naujakuriai iš Kentukio ir Tenesio atsikraustė į šią teritoriją XIX a. 5-ajame dešimtmetyje. Po JAV pilietinio karo gyvenvietės šiaurėje buvo nutiestas geležinkelis ir arčiau jo perkeltas gyvenvietės centras. 1873 m. miestas buvo pavadintas geležinkelio statybos rangovo E.H. Ričardsono garbei. 1908 m. nutiesta elektrinė geležinkelio linija Ričardsoną sujungė su Denisono, Veiko, Korsikanos bei Fortvorto miestais. 1910 m. mieste gyveno apie 600 gyventojų. 1925 m. Ričardsonui suteiktas miesto statusas. 1940 m. gyv. skaičius išaugo iki 740.

Po Antrojo pasaulinio karo, 1950 m., mieste gyveno apie 1300 gyv. Įsteigus radijo stotį, policijos departamentą, parkus, prekybos centrus, nutiesus greitkelį, miestas pradėjo sparčiai augti. Dalase, netoli Ričardsono, savo biurą atidarė „Texas Instruments“, buvo įsteigtas Teksaso universitetas. 1972 m. mieste gyveno 56 000 gyv. Ekonominis augimas išaugo XX a. 9-ajame dešimtmetyje. 1990 m. gyveno 74 840 gyv., o 2000 m. pasiekė 91 802 sk.

## Literatūra
* Braithwaite, Barbara. *A History Of Richardson*. Ričardsonas, Teksas: Richardson Centennial Corporation, 1973 m.
* Gillespie, Gwyn. *Historic Richardson: An Illustrated History*.  San Antonijas, Teksas: Historical Publishing Network, 2002 m.
* Harris, Janet. *And The Telling Takes Us Back: An Oral History of Richardson*. Ričardsonas, Teksas: University of Texas, c1984–85 m.

## Šaltiniai
Rokvilis

**Rokvilis** () – miestas JAV, Merilando valstijoje.

2010 m. JAV gyventojų surašymo duomenimis, mieste gyvena 62 tūkst. gyv., pagal šį rodiklį miestas yra trečias valstijoje po Baltimorės ir Frederiko.

## Istorija
Pirmuosius sklypus šioje žemėje 1717–1735 m. įsigijo Arthur Nelson. Gyvenvietė įkurta 1803 m., kai žemė buvo užregistruota apygardos dokumentuose. Gyventojams 1860 m. pateikus peticiją, Merilando generalinė asamblėja suteikė gyvenvietei miesto statusą. 1873 m. nutiestas Baltimorės–Ohajo geležinkelis, taip miestą lengvai galima buvo pasiekti iš sostinės Vašingtono.

## Miestų partnerystė
Miestai, su kuriais Rokvilis yra užmezgęs partnerystės ryšius:

*  Pinebergas, Vokietija
*  Dziasingas, Kinijos Liaudies Respublika

## Šaltiniai
Diena (reikšmės)

**Diena** gali reikšti:

* Diena – paros metas.
* Diena (dienraštis) – Lietuvos laikraštis.
* Diena (Ryga) – Latvijos laikraštis.
Alonso Sánchez

**Alonsas Sančesas** (*Alonso Sánchez*) – legendinis ispanų keliautojas, tariamai atradęs Ameriką dar iki Kolumbo.

Tuoj po Amerikos atradimo, tarp konkisadorų pradėjo sklisti kalbos, kad Kolumbas nėra pirmasis atradėjas ir kad jis žinojęs apie žemę vakaruose jau anksčiau.

Vieną populiariausių hipotezių, kad ispanai atrado Ameriką iki Kolumbo, pateikė šių laikų ispanų istorikė, grandė Luisa Isabela Alvares de Toledo. Jos teigimu, Kolumbo ekspedicija tebuvo įrankis, skirtas oficialiai įtvirtinti Amerikos atradimą. Ispanų valdovai žinoję apie Ameriką, tačiau laikę tai paslaptyje, nes nebuvę tikri, kad galės sėkmingai užvaldyti atrastas žemes. 1492 m. popiežiumi tapus ispanui Aleksandrui VI, Ispanija įgijusi Vatikano palankumą ir surengusi Kolumbo ekspediciją, žinodama, kad atrastos žemės bus tikrai paskirtos Ispanijai.

Manoma, kad istoriją apie Alonsą Sančesą sukūrę broliai Pinsonai ar kiti Kolumbo šeimos priešai. Keletas kronikininkų, tarp jų ir Bartolomė de las Kasas mini apie panašius gandus, tačiau Alonsas Sančesas pirmą kartą paminėtas tik 1602 m., Inkos Garsilaso de la Vegos. Kronikininkas rašo šią legendą girdėjęs jaunystėje.

Pasak de la Vegos istorijos, Alonsas Sančesas buvęs prekybininkas iš Huelvos, prekiavęs tarp Anglijos, Kanarų ir Madeiros. 1480 m. grįždamas iš Madeiros į Huelvą buvo nublokštas audros į vakarus ir suniokotu laivu nudreifavęs į pietvakarius. Ten jis pasiekęs salą, kur buvo sutiktas nustebusių indėnų. Pas juos pasisvečiavęs ir sutaisęs laivą, Alonsas Sančesas išplaukęs ir pasiekęs Porto Santą. Ten tuo metu iš tiesų gyveno Kristupas Kolumbas ir iš prekybininko galėjęs išgirsti istoriją apie naują žemę.

Iš tiesų, jokie šaltiniai, išskyrus sukurti jau po Kolumbo mirties, nemini Alonso Sančeso. Nepaisant to, Huelvoje jis laikomas Amerikos atradėju, jam pastatytas paminklas.
Thorfinn Karlsefni

**Torfinas Karlsefnis** (; g. ~980 m. – m. po 1007 m.) – XI a. skandinavų keliautojas.

Pasak sagos apie Eriką Rudąjį, Torfinas Karlsefnis 1004 ar 1005 m. iš Grenlandijos su 3 laivais ir 160 žmonių įgula atplaukė į Vinlandą, kurį prieš kelerius metus buvo atradęs Leifas Eriksonas. Jo įkurtos kolonijos vieta nėra žinoma. Sagoje minimos laukinės vynuogės, todėl jis galėjęs pasiekti žemes gerokai pietuose, pavyzdžiui, Masačiusetsą.

Torfino sūnus Snoris, gimęs Vinlande, ko gero buvo pirmasis europietis, gimęs Amerikos žemyne. Per trejus metus Torfinas Karlsefnis ištyrinėjo kraštą, buvo įrengęs tris žiemavietes, bet dėl vietinių antpuolių 1006 ar 1007 m. grįžo į Grenlandiją, o vėliau į Islandiją. Drauge su savimi jis atsigabeno du „skrelingus“ – indėnus.
Tupakas Jupankis

**Tupakas Inka Jupankis** (, ) – inkų imperatorius (sapa inka), valdęs Inkų imperiją 1471–1493 m. Jis buvo penktasis Hananų dinastijos valdovas, imperatoriaus Pačakuteko sūnus ir Vaina Kapako tėvas.

1463 m. Tupakas Jupankis tėvo buvo paskirtas vadovauti inkų armijai ir su ja sėkmingai užkariavo šiaurės Peru (Činčaisujaus) tautas – Čačapojo kultūrą, huambus, gvajakondus. 1470 m. nusiaubė Čimu sostinę Čan Čaną ir šiaurėje imperijos valdas išplėtė iki Kito, įkūrė krašto sostinę Tomebamboje. 1471 m. mirus Pačaktekui, Tupakas Jupankis tapo sapa inka. Jo valdymo metais imperija toliau plėtėsi į pietus – užkariautas Altiplanas iki pat Tukumano, iš savo žemių išstūmė diagitus ir šiaurės mapučius. Maulės mūšyje susigrūmė inkų ir mapučių armijos, ir inkai buvo priversti atsitraukti.

Valdovas mirė ~1493 m., kaip manoma, nunuodytas vienos iš savo žmonų, Čuki Okljo, kuri norėjusi, kad būsimuoju valdovu taptų jos sūnus Kapakas Varis, o ne Tupako Jupankio pasirinktas Vaina Kapakas.

Apie Tupaką Jupankį pasakojamos kelios istorijos, neaišku, tikros ar legendinės. Viena iš ispanų kronikininkų užrašytų istorijų pasakoja, kad kuomet Tupakas Jupankis buvęs šiaurėje, ten iš pirklių išgirdęs istoriją apie toli vakaruose esančias salas, kuriose gausu aukso. Jis įsakęs suruošti milžinišką plaustų flotilę ir su 20 tūkst. žmonių išplaukęs į jūrą. Sapa inka pasiekęs Ninjačumbio ir Auačumbio salas ir ten pasiėmęs aukso, žalvarinę kėdę, juodaodžių, ir grįžęs atgal. Vėliau pagal šią istorija iškelta hipotezė, kad Tupakas Jupankis galėjęs pasiekti Polineziją ar bent Galapagų salas. Iš tiesų, Mangarevos saloje išlikusi legenda apie buriniais plaustais iš rytų atvykusį karalių. Šios teorijos šalininkai taip pat prideda, kad Rapanujyje esanti Vinapu šventykla pastatyta lygiai pagal inkų statinių pavyzdį. Turas Hejerdalas, norėdamas patvirtinti šią teoriją, pats inkų luotu Kon-Tiki iš Amerikos pasiekė Polineziją. Keliama ir kita hipotezė, kad Tupakas Jupankis pasiekė žemes gerokai į pietus nuo Maulės upės, iki pat Čakao sąsiaurio.
Gildfordas

**Gildfordas** () – miestas Anglijoje, Pietryčių Anglijos regione; Sario grafystės centras. Miestas yra į pietvakarius nuo Londono (priklauso jo aglomeracijai). 86,6 tūkst. gyventojų (2019). Per miestą teka Vei upė (Temzės intakas).

Yra geležinkeliai ir plentai į Londoną, Portsmutą. Veikia Sario universitetas.

## Istorija
Gildfordas šaltiniuose pirmą kartą paminėtas 1130 m. Miesto teises gavo 1257 m.

## Šaltiniai
Levaja Liasnaja

**Levaja Liasnaja** (, ) – upė vakarų Gudijoje, Bresto srityje. Tekėdama upė susijungia su Pravaja Liasnajos upe ir toliau teka kaip Liasnajos upė, kuri yra dešinysis Vakarinio Bugo upės intakas. Į upę įteka Višnios upė.

## Nuorodos

* [Aprašymas apie upę [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 r. (lenk.)].

## Literatūra

* Блакiтная кнiга Беларусi: энцыкл. / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. – Мн.: БелЭн, 1994. – 415 с. ISBN 5-85700-133-1.
* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1–2. – Л., 1971.
* Природа Белоруссии: Попул. энцикл./ БелСЭ; Редкол.: И. П. Шамякин (гл.ред.) и др. – Мн.: БелСЭ, 1986. – 599 с, 40 л. ил.
Višnia

**Višnia** () – upė vakarų Baltarusijoje, Bresto srityje; dešinysis Levaja Liasnajos upės intakas. Priklauso Vyslos upės baseinui. Upė teka per Belovežo girią. Upės ilgis 20 km. Baseino plotas 160 km². Ištakos šalia Padbelskija Agarodnikų kaimo. 1,4 km veikia kaip kanalizacija. Upės aukštupyje vadinama *Pliuskavka*.

## Literatūra

* Блакiтная кнiга Беларусi. – Мн.:БелЭн, 1994.
Liasnaja

**Liasnaja** (, , , ) – upė vakarų Baltarusijoje. Upė teka Belovežo girioje. Dešinysis Vakarinio Bugo intakas. Upės ištakos yra Levaja Liasnajos ir Pravaja Liasnajos upių santakoje. Į upę įteka Kryvulios, Liutajos, Gradavkos ir *Tačijos* upės. Volynės metraštyje upė užrašoma kaip *Losna*.

## Nuorodos

* [Aprašymas apie upę [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 r. (lenk.)].

## Literatūra

* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1–2. –Л., 1971.
* Природа Белоруссии: Попул. энцикл./ БелСЭ; Редкол.: И.П. Шамякин (гл.ред.) и др. –Мн.: БелСЭ, 1986. –599 с., 40 л. ил.
* Блакiтная кнiга Беларусi: Энцыкл. / БелЭн; Рэдкал.: Н.А. Дзiсько i iнш. –Мн.: БелЭн, 1994.
Kuzneckas

**Kuzneckas** () – miestas Rusijoje, Penzos srityje, į rytus nuo Penzos, prie Trujevo upės; miesto ir rajono savivaldybių centras. Antras pagal dydį (po Penzos) srities miestas. Geležinkelio stotis prie Penzos–Samaros linijos, praeina Penzos–Samaros plentas. Mašinų, prietaisų (dujinių vandens šildytuvų ir kitų), virvių gamyba, elektrotechnikos, statybinių medžiagų (plytų), baldų, odos ir avalynės, siuvimo, maisto (mėsos, alaus, gaiviųjų ir alkoholinių gėrimų) pramonė.

## Istorija

Miestas įkurtas 1699 m., dabartinį vardą įgijo 1780 m. (ligtol vadintas Trujevu, Naryškinu). 1874 m. miestą pasiekė geležinkelis. XIX a. pabaigoje mieste gyveno maždaug 17 000 gyventojų. 1939 m. miestas tapo naujai sukurtos Penzos srities dalimi.

## Šaltiniai
Petrus Plancius

**Petras Plancijus** (, ; g. 1552 – m. 1622 m. gegužės 15 d.) – olandų astronomas, kartografas ir dvasininkas. Žymiausias žemėlapis – 1592 m. išleistas žemėlapis. Aktyviai kartografavo dangaus sferas.

## Biografija

Studijavo teologiją Vokietijoje ir Anglijoje. Būdamas 24 metų tapo olandų reformatų bažnyčios pastoriumi. Dėl religinio persekiojimo ir inkvizicijos persikėlė gyventi į Amsterdamą. Čia jis susipažino su navigacija ir tapo kartografijos meistru. P. Plancijus buvo pripažintas puikiu kelio į Indiją ekspertu. Jis tikėjo, kad egzistuoja kelias iki Arkties, o tą įrodė trečioji (nors ir nesėkminga) Willem Barentsz misija į šiaurę.

P. Plancijus buvo vienas Olandų Rytų Indijos bendrovės įkūrėjų, kuriai jis nupiešė daugiau nei 100 įvairių žemėlapių.

## Lietuva

Žymiajame 1592 m. pasaulio žemėlapyje „Nova et exacta totius orbis tabula geographica at hydrographica“ P. Plancijus apytikriais bruožais pažymėjo ir Lietuvos žemes. Čia pažymėtos 4 gyvenvietės dabartinės Lietuvos teritorijoje:
* *Crono* (Kruonis?)
* *Memel* (Klaipėda)
* *Vilna* (Vilnius)
* *Wolka* (Vilkija?)

Stambesniuose, dviejų pusrutulių „Orbis Terrarum“ žemėlapiuose 1590 ir 1594 m. iš Lietuvos vietovardžių nurodomas tik Vilnius.


1590 Orbis Terrarum Plancius.jpg | „Orbis Terrarum“, 1590 m.
1594 double hemisphere world map by Petrus Plancius.jpg | „Orbis Terrarum“, 1594 m.


## Šaltiniai
9253 Oberth

**9253 Oberth** – Asteroidų žiedo asteroidas, žymimas numeriu 9253. 1971 m. kovo 25 d. Palomaro observatorijoje jį atrado C. J. van Houten, I. van Houten-Groeneveld ir T. Gehrels. 

Absoliutinis ryškis – 14,8. Vidutinis atstumas nuo Saulės – 2,3940152 astronominio vieneto. Asteroido vidutinis orbitinis greitis lygus 19,24663357 km/s, ekscentricitetas – 0,1832445, o žvaigždinis periodas per kurį jis apskrieja kitą kūną lygus 1335,367 dienoms (3,71 metų). 9253 Oberth posvyris siekia 7,2751° laipsnio.

Asteroidas pavadintas žymaus vokiečių fiziko Hermano Oberto garbei.

## Šaltiniai
Polovcės-Pieščatkos pasienio punktas

**Polovcės-Pieščatkos pasienio punktas** (, ) - Baltarusijos-Lenkijos valstybinės sienos pasienio punktas, šalia Polovcės kaimo, Čeremchos valsčiuje, Hainuvkos apskrityje iš Lenkijos pusės ir šalia *Pieščatkos* kaimo iš Baltarusijos pusės. Tai kelių transportui ir tik lengvajam transportui skirtas pasienio patikros punktas.


Vaizdas:Polowce checkpoint-0.jpg
Vaizdas:Polowce checkpoint-1.jpg
Vaizdas:Polowce checkpoint-2.jpg
Vaizdas:Polowce checkpoint-4.jpg
Zubkų–Berastavicos pasienio punktas

**Zubkų-Berastavicos pasienio punktas** () - nebenaudojamas Baltarusijos-Lenkijos valstybinės sienos pasienio punktas, šalia Zubkų kaimo, Grudeko valsčiuje, Balstogės apskrityje iš Lenkijos pusės ir šalia Didžiosios Berastavicos kaimo iš Baltarusijos pusės. Tai buvo traukinių transportui skirtas pasienio patikros punktas.


Vaizdas:Podlaskie - Gródek - LK37;LK58 - Przejazd Gobiaty-Świsłoczany - Brama МИР.JPG


## Šaltiniai

* Aprašymas apie pasienio punktą (lenk.) .
Bobrovnikų-Berastavicos pasienio punktas

**Bobrovnikų-Berastavicos pasienio punktas** () – Baltarusijos-Lenkijos valstybinės sienos pasienio punktas, šalia Bobrovnikų kaimo, Grudeko valsčiuje, Balstogės apskrityje, Palenkės vaivadijoje iš Lenkijos pusės ir šalia Didžiosios Berastavicos kaimo iš Baltarusijos pusės. Tai kelių transportui ir tik lengvajam transportui skirtas pasienio patikros punktas.
Hellmuth Walter

**Helmutas Valteris** (; 1900 m. rugpjūčio 26 d. Vėdelis, Vokietija – 1980 m. gruodžio 16 d. Montkleras, Naujasis Džersis) – vokiečių inžinierius, išradęs raketinį variklį ir dujų turbiną.

Jis sukūrė raketinius motorus gaudomiesiems naikintuvams Messerschmitt Me 163 ir Bachem Ba 349, JATO pakilimo sistemą, kuri buvo naudojama daugelyje *[[Luftwaffe|Luftwaffės]]* lėktuvų Antrojo pasaulinio karo metu, bei taip pat naują degimo sistemą, skirtą povandeniniams laivams.

## Biografija
Nuo 1917 m. Valteris dirbo mechaniku ir 1921 m. ėmė studijuoti mechanikos inžineriją Hamburgo technikos institute, bet metė studijas, kad įsidarbintų „*Stettiner Maschinenbau AG Vulcan*“ laivų statykloje. Valterio patirtis konstruojant laivų variklius paskatino jį perkopti vidaus degimo variklio galimybes. Jis suprato, kad varikliui, varomam deguonimi prisotintu kuru, jau nebereikės papildomo aprūpinimo deguonimi (iš atmosferos ar bakų). Tai ženkliai padidintų povandeninių laivų ir torpedų varomąją jėgą.

Jo atlikti bandymai įrodė, jog vandenilio peroksidą būtų galima panaudoti kaip kurą, kadangi kaip katalizatorius aukštoje temperatūroje jis išsiskirtų į deguonį ir garus, o šiems nuo karčio ėmus plėstis susidarytų reikiamas slėgio kiekis. Tada kito kuro įpylus į šį karštų garų mišinį sukeltų degimo procesą, kuris išskirtų daugiau galios. Šią idėją Valteris užpatentavo 1925 m.

1934 m. Kylyje įkūrė savo bendrovę „*Hellmuth Walter Kommanditgesellschaft*“ (HWK), kad galėtų toliau tirti ir plėtoti savo idėjas. 1939–1940 m. jo bendrovėje buvo sukonstruotas povandeninis laivas V-80, kuris gebėjo išvystyti 23 mazgų greitį, dvigubai didesnį nei bet koks kitas tuo metu eksploatuotas povandeninis laivas.

Tuo pačiu metu jis ėmė taikyti šią idėją ir raketiniams varikliams. Panašų metodą lėktuvams taikė ir Verneris fon Braunas. Valteris kaip kurą naudojo vandenilio peroksidą bei kalcio permanganatą, tuo tarpu fon Braunas – suskystintą deguonį. Fon Brauno varikliai užsikurdavo tiesioginio degimo būdu ir sukeldavo liepsnas, o Valterio varikliai naudodavo cheminės reakcijos būdu išgautus karštus garus, tiek vieni tiek kiti gebėjo sukurti trauką ir išvystyti didelį greitį. Naudoti šiuos variklius lėktuvų gamyboje pradėjo bendrovės „Heinkel“ ir „Messerschmitt“.

Už nuopelnus kare 1945 m. apdovanotas Geležiniu kryžiumi. Karui einant į pabaigą, jis buvo sučiuptas slaptos britų operacijos metu. Visi jo dokumentai buvo konfiskuoti, o jis ir keletas jo kolegų nugabenti į Jungtinę Karalystę, kur tęsė eksperimentus Britų karališkajame laivyne. 1950 m. emigravo į JAV, kur dirbo „Worthington Pump“ korporacijoje ir vėliau tapo jos viceprezidentu.

## Šaltiniai

* Karl G. Strecker: *Vom Walter-U-Boot zum Waffelautomaten*, Köster. Berlynas 2001 m., ISBN 3-89574-438-7
Korėjietiškas serialas

**Korėjietiškas serialas** arba **korėjietiška drama** () – draminis televizijos serialas korėjiečių kalba. Daug tokių serialų išpopuliarėjo Azijoje, prisidėdami prie „Korėjos bangos“ fenomeno, žinomo kaip *[[Hallyu]]* () ir „serialų karštinės“ () kai kuriose šalyse. Patys populiariausi Korėjos serialai taip pat išpopuliarėjo kituose pasaulio regionuose, kaip Lotynų Amerika, Vidurinieji Rytai ir kitur.

## Siužetas
Apskritai, yra du pagrindiniai korėjietiškų serialų žanrai. Pirmasis žanras primena vakarietiškas muilo operas su trumpesniu, nutrūkstamu siužetu, bet be akivaizdžių seksualinių užuominų, dažnai sutinkamų vakarietiškuose serialuose. Tipiškai, šios serijos pristato konfliktus, susijusius su piniginėmis derybomis, santykiais tarp šeimos narių (dažniausiai tarp motinos ir žento ar marčios). Be to, dažnai įtraukiami komplikuoti meilės trikampiai, kuriuose serialo herojė paprastai įsimyli pagrindinį veikėją „blogą berniuką“, kuris su ja blogai elgiasi. Šių serialų trukmė – paprastai nuo 16 iki 100 epizodų (dažniausiai neviršija 200).

Kitas populiarus žanras – korėjietiški istoriniai serialai (taip pat žinomi kaip *sa geuk*), kurie yra kuriami, dramatizuojant Korėjos istoriją. Korėjietiškuose istoriniuose serialuose paprastai figūruoja labai komplikuoti siužeto vingiai su detaliai pasiūtais kostiumais, dekoracijomis ir specialiaisiais efektais. Kovos menai, kovos su kardais ir jojimo menas yra svarbūs korėjietiškų istorinių serialų komponentai. Korėjietiški serialai, tiek istoriniai, tiek modernūs, pasižymi tobula kokybe, ryškiais veikėjais ir protingu scenarijumi, bet labai priklauso nuo archetipinių simbolių naudojimo.

## Šaltiniai
Nurčikas (upė)

:: *Apie kaimą tokiu pačiu pavadinimu žr. [[Nurčikas|Nurčikas (kaimas)]]*.
**Nurčikas** () – upė šiaurės rytų Lenkijoje, Palenkės vaivadijos Hainuvkos, Bielsko ir Semiatičės apskrityse. Dešinysis Nužeco upės intakas. Upės ištakos šalia Čeremcha Viešo kaimo. Upė įteka į Nužecą, šalia Dubno kaimo. Šalia upės yra šios gyvenvietes: Čeremcha Viešas, Miedviežikai, Rogače, Levoše, Borovikai, Nurčikas, Chaniai, Dubnas, Pokanevas, Grabarka, Klimkoviče, Chankai ir Košciukoviče.
K-pop

**K-pop** () (**populiariosios Korėjos muzikos** trumpinys) – muzikos žanras, kilęs iš Pietų Korėjos, susidedantis iš pop, šokių, hip hop, roko, ritmenbliuzo, elektroninės muzikos stilių. 

Kartu su muzika, K-pop tapo populiaria subkultūra tarp paauglių ir jaunų suaugusiųjų visame pasaulyje. Tai pasireiškia išaugusiu susidomėjimu korėjiečių grupių stiliumi.

Dėl fanų klubų Facebook, prieinamumo iTunes, Twitter ir muzikinių klipų Youtube, K-pop galimybė internetu pasiekti anksčiau neprieinamą publiką, sukėlė didžiulį šio žanro išpopuliarėjimą. Šiandien populiarioji Pietų Korėjos kultūra yra pristatoma kaip pagrindinis įtakos šaltinis jaunimo kultūrai Ramiojo vandenyno baseino šalyse, ypatingai Kinijoje, Honkonge, Japonijoje, Filipinuose, Taivane ir Vietname.

## Taip pat skaitykite
* J-pop
Nužecas (upė)

**Nužecas** (, ) – upė šiaurės rytų Lenkijoje, Palenkės ir Mazovijos vaivadijose. Dešinysis Vakarinio Bugo upės intakas. Upės ištakos šalia Staviščės kaimo, 180 m aukštyje virš jūros lygio. Upė įteka į Vakarinį Bugą, šalia Cechanoveco miesto, 105,4 m aukštyje virš jūros lygio. Upė teka per Bielsko lygumą ir Aukštutinės Mazovijos aukštumą. Šalia upės yra šios didelės gyvenvietes: Čeremcha, Kleščele, Bočkai, Branskas ir Cechanovecas. Į upę įteka šie intakai: Nurčikas, Leščka, Sienica, Kukavka, Pelchuvka, *Bronka* ir Mianka.
Peravaloka

**Peravaloka**, **Ciaplucha** (, ) – upė vakarų Baltarusijoje, Bresto srityje ir šiaurės rytų Lenkijoje, Palenkės vaivadijoje, Hainuvkos apskrityje. Upė teka Belovežo girioje. Kairysis Lešna Pravos upės intakas.

## Literatūra
 
* Блакiтная кнiга Беларусi. - Мн.:БелЭн, 1994.
Abubakras II

**Abubakras II** – devintasis Malio imperijos valdovas (mansa), valdęs XIV a. pr. Soste pakeitė savo pusbrolį Mohamedą ibn Gao. Abubakras II žinomas dėl savo kelionės po vandenyną.

Praktiškai visa žinoma informacija apie Abubakrą II yra iš arabų istoriko Al Umario. Jis šią istoriją sužinojęs iš valdovo Kankano Musos I, kuomet šis atlikdamas hadžą keliavo pro Egiptą. Valdovas Abubakras II buvęs vienas iš dviejų imperijos įkūrėjo Sundiatos Keitos sesers Kolonkan sūnų. Jis buvo paskutiniu Keitų dinastijos valdovu ir po jo dingimo imperiją 1311 m. užvaldė Faga Lajė dinastija.

Pasak Al Umario, Abubakras II 1310 m. įsakęs pastatyti 200 keleivinių ir 200 krovininių laivų, su kuriais turėjęs ištyrinėti jūros, iš vakarų skalaujančios imperiją, ribas. Tačiau tolesnis ekspedicijos likimas nežinomas. Į Malį sugrįžęs tik vienas laivas, kurio kapitonas atsisakė plaukti toliau, kai išvydo „upę jūroje“ ir milžinišką sūkurį. Tuomet pats Abubakaras II su tūkstančiu valčių išplaukęs į jūrą, palikęs valdžią tuomet vizirio pareigas ėjusiam Kankanui Musai I. Tačiau ir valdovas iš kelionės negrįžęs, o naujuoju mansa tapęs Kankanas Musa I.

Nedidelė dalis mokslininkų spekuliuoja, kad maliečiai galėję iš tiesų pasiekti Ameriką. Tačiau jokių archeologinių radinių, įrodančių tai nerasta.
Kamenas

**Kamenas** () – miestas Vokietijos vakaruose, Šiaurės Reino-Vestfalijos žemėje, 25 km į šiaurės rytus nuo Dortmundo, Reino-Rūro aglomeracijoje. Svarbus greitkelių mazgas. Elektrotechnikos, optikos, chemijos (plastikų), tekstilės pramonė, statybų pramonės mašinų gamyba. Technologijų centras. Yra XIII a. vid. statyta Šv. Margaritos bažnyčia.

## Istorija

Kamenas rašytiniuose šaltiniuose minimas nuo 1050 m. Jau 1265 m. turėjo miesto teises. Kamenas 1873–1983 m. buvo akmens anglių kasybos centras.

## Šaltiniai
Borkai

**Borkais** vadinamos gyvenvietės:

## Baltarusija
* Bresto srities Ivacevičų rajone.

## Lenkija

Kaimai:
* Balstogės apskrityje;
* Hainuvkos apskrityje;
* Sokoluvo apskrityje.
Slobudka

**Slobudka** vadinamos šios gyvenvietės:

## Lenkija
* Palenkės vaivadijoje:
** Hainuvkos apskrityje,
** Sokulkos apskrityje,
** Suvalkų apskrityje.

## Kitos
* žr. straipsnį Slobodka.
Tompėjos pilis

**Tompėjos pilis** () − viduramžių pilis Estijoje, Talino senamiestyje.

Tai vienas iš seniausių ir didžiausių architektūrinių statinių Estijoje. IX−XI a. šioje vietoje stovėjo medinė pilis, o XIII−XIV a. ant Tompėjos kalvos, 50 m virš jūros lygio buvo pastatyta mūrinė pilis. Keletą šimtmečių pilis yra šalyje valdančiosios valdžios simbolis.

Po Tompėjos kalva yra dar viduramžiais iškasti požemiai, kuriuose temperatūra tiek žiemą, tiek vasarą siekia vos 8 laipsnius šilumos. Kažkada čia buvo laikomi kaliniai, vėliau, per II pasaulinį karą, gyventojai požemiuose slėpdavosi nuo miestą bombarduojančių bombų. Sovietmečiu čia rinkdavosi ir maištaujantis jaunimas, kuriuos vienijo meilė pankrokui, išskirtinė išvaizda ir alternatyvus gyvenimo būdas. Dabar bokšto tuneliuose eksponuojami praeitį menantys daiktai.

Tompėjos pilyje įsikūręs Estijos parlamentas (Riigikogu). Ant Tompėjos pilies kampinio bokšto, vadinamo *Aukštuoju Hermanu*, plevėsuoja nacionalinė Estijos vėliava.

## Nuorodos

* Tompėjos pilis (rusų k.)
Talino rotušė

**Talino rotušė** () – rotušė Estijoje, Talino senamiestyje.

Talino rotušė yra vienintelė išlikusi gotikinio stiliaus rotušė Šiaurės Europoje, garsėjanti 64 metrų aukščio aštuonkampiu bokštu. Pirmą kartą rašytiniuose šaltiniuose Revelio rotušė paminėta 1322 m. Tuo metu tai buvo vienaaukštis pastatas pastatytas iš kalkakmenio. XIV a. pabaigoje, kai pakilo Revelio prekybinė reikšmė Hanzos sąjungoje, rotušę imta perstatinėti. 1402−1404 m. buvo pastatytas antras aukštas, įrengta ceremonijų salė ir pastatas įgavo reprezentatyvią išvaizdą. Tokia savo išvaizda rotušė atitiko turtingo Hanzos miesto reikalavimus.

1530 m. ant rotušės bokšto buvo įrengta vėtrungė, kurią gyventojai ėmė vadinti Senuoju Tomu, miesto sargu. Miesto sargas saugo miestą jau beveik 500 metų.

2004 m. Talino rotušei sukako 600 metų.

## Nuorodos

* Talino rotušė  (anglų ir kt. kalbomis)
9252 Goddard

**9253 Goddard** – Asteroidų žiedo asteroidas, žymimas numeriu 9252. 1960 m. spalio 17 d. Palomaro observatorijoje jį atrado C. J. van Houten, I. van Houten-Groeneveld ir T. Gehrels. 

Absoliutinis ryškis – 13,6. Vidutinis atstumas nuo Saulės – 3,092082 astronominio vieneto. Asteroido vidutinis orbitinis greitis lygus 16,94253805 km/s, ekscentricitetas – 0,170754, o žvaigždinis periodas per kurį jis apskrieja kitą kūną lygus 1984,42 dienoms (5,44 metų). 9252 Goddard posvyris siekia 3,19878° laipsnio.

Asteroidas pavadintas žymaus amerikiečių fiziko Roberto Godardo garbei.

## Šaltiniai
Juan Rodríguez Cabrillo

**Chuanas Rodrigesas Karbrilijas** (, ; g. ~1497 m. – m. 1543 m. sausio 3 d.) – greičiausiai portugalų kilmės Ispanijos keliautojas. Jis tapo pirmuoju europiečiu, pasiekusiu dabartinių Jungtinių Valstijų vakarinę pakrantę.

## Biografija
Nėra žinoma tiksli keliautojo gimimo vieta ir kilmė. Dalis autorių nurodo, kad Kabrilijų giminė kilo iš Kabrilo kaimo Montalegrės savivaldybėje (šiaurės Portugalija). Manoma, kad dalyvavo Panfilo de Narvaeso ekspedicijoje, kuri turėjo sustabdyti be leidimo į Meksiką išvykusį Kortesą. 1519 m. Karbilijo pavardė minima tarp Korteso karių, taigi, jis greičiausiai dalyvavo Tenočtitlano užkariavime, o vėliau Korteso žygiuose į Centrinę Ameriką. 1530 m. įsikūrę Gvatemalos Santjage, 1532 m. buvo išvykęs į Ispaniją, kur vedė Beatrisę Sančes de Ortegą. Vėliau grįžo į Gvatemalą, kur gyveno su šeima, vertėsi prekyba. 1541 m. Agvos ugnikalnio išsiveržimas sugriovė miestą, todėl Kabrilijas persikėlė prie jūros ir ėmė verstis prekių gabenimu jūromis.

### Kelionės
1541 m. Pedras de Alvaradas suorganizavo 12 laivų ekspediciją ištyrinėti šiaurinius Ramiojo vandenyno krantus, tačiau užsilaikė Naujojoje Galisijoje, kur bandė numalšinti čičimekų sukilimą, vadovaujamą Fransisko Tenamastlės. Alvaradas žuvo, todėl vicekaralius Antonijus de Mendosa paskyrė Chuan Rodrigesą Kabriliją pratęsti ekspediciją su dviem išlikusiais Alvarado laivais. 1542 m. iš Bara de Naviado (Chaliskas) išvykęs keliautojas pasiekė Kalifornijos pusiasalį ir Kalifornijos įlanką, jau anksčiau atrastus Fransisko de Uljoa. Kabrilijo tikslas buvo rasti mitinį Sibolos miestą bei Aniano sąsiaurį, kuris turėtų jungti abu vandenynus. Keliautojas 1542 m. rugpjūčio 5 d. pasiekė Sedroso salą – toliausią Uljoa pasiektą žemę. Jis tęsė kelionę į šiaurę Kalifornijos pakrantėmis ir pasiekė dabartinio San Diego pakrantes, o kiek vėliau – Los Andželo pakrantes. Spalio 7 d. Kabilijas įplaukė į Kanalo salyną, o spalio 17 d. pasiekė Konsepsjono kyšulį. Dėl stiprių vėjų ekspedicija negalėjo toliau plaukti į šiaurę, blaškėsi po Kanalo salyną. 1543 m. sausio 3 d. Chuanas Rodrigesas Karbrilijas mirė dėl per mūšį su indėnais sulaužytos rankos. Manoma, kad keliautoja buvo palaidotas Santa Katalinos saloje.

Pasibaigus žiemos vėjams, ekspediciją pratęsė Bartolomė Ferelas, pasiekęs Mendosino kyšulį (dab. Kalifornijos šiaurėje). Vėliau keliautojai galbūt pasiekė Oregono pakrantes, bet dėl blogų orų turėjo apsisukti ir 1543 m. balandį grįžo į Chaliską.

Chuano Rodriegeso Kabrilijo garbei pavadinti įvairūs geografiniai objektai Kalifornijoje, San Diege pastatytas paminklas.

## Šaltiniai
175548 Sūdžius

**175548 Sūdžius** (175548 Sudzius) – Asteroidų žiedo asteroidas, žymimas numeriu 175548. 2006 m. rugsėjo 27 d. Molėtų observatorijoje jį atrado lietuvių astronomai Kazimieras Černis ir Justas Zdanavičius.

Absoliutinis ryškis – 16,5. Vidutinis atstumas nuo Saulės – 2,6456243 astronominio vieneto. Asteroido ekscentricitetas lygus 0,0713377, žvaigždinis periodas per kurį jis apskrieja kitą kūną – 1571,95 dienoms (4,3 metų), polinkis siekia 1,29189° laipsnio. Asteroidas Sūdžius yra apie 2 km skersmens, jo masė apie 8400 mln. tonų.

Asteroidas pavadintas žymaus lietuvių astronomo Jokūbo Sūdžiaus garbei.

## Šaltiniai
Sacha Baron Cohen

**Sacha Noam Baron Cohen** (g. 1971 m. spalio 13 d. Londone, Anglija) – žydų kilmės britų aktorius, humoristas, Oskarui nominuotas scenarijų autorius ir filmų įgarsintojas, visame pasaulyje išgarsėjęs savo sukurtais prieštaringais personažais – Kazachstano žurnalistu Boratu, netradicinės orientacijos Austrijos dizaineriu Brunu, reperiu Ali G bei admirolu generolu Aladinu. Aktorius yra pareiškęs, kad daugiau jų nebevaidins, nes jie tapo pernelyg atpažįstamais, todėl toliau jais persirengus filmuotis „mockumentary“ žanro filmuose yra per daug sudėtinga.

S. B. Cohen yra baigęs Kembridžo universitetą, laimėjęs nemažai prestižinių apdovanojimų (Auksinį gaublį, du BAFTA ir kt.) ir vedęs iš Australijos kilusią aktorę Isla Fisher. Jiedu augina 3 vaikus: dukras Olive (g. 2007 m.) bei Elula Lottie Mirriam (g. 2010 m.) ir sūnų Montgomery Moses Brian (g. 2015 m.). Aktorius turi ir lietuviškų šaknų – jo prosenelis gimęs Kaune.

2010 m. buvo paskelbta, kad S. B. Cohen vaidins dainininką Freddie Mercury grupės „Queen“ biografiniame filme „Mercury“, tačiau 2013 m. liepą aktoriaus ir filmo kūrėjų keliai išsiskyrė dėl kūrybinių nesutarimų.

## Filmografija

* 1995: *Jack and Jeremy’s Police 4*
* 1998: *Live from the Lighthouse*
* 1998-99: *The 11 O’Clock Show*
* 2000; 2003-04: *Da Ali G Show*
* 2002: Ali G parlamente
* 2005: *Curb Your Enthusiasm* (epizodinis vaidmuo)
* 2005: Madagaskaras (įgarsintojas)
* 2006: Rikis Bobis: Greičiausio kvailio legenda
* 2006: Boratas. Kaip šaunusis Kazachstano žurnalistas Amerikoj patirtį graibstė
* 2007: Svynis Todas: demoniškas Flyto gatvės kirpėjas
* 2008: Madagaskaras: pabėgimas į Afriką (įgarsintojas)
* 2009: Bruno
* 2011: Hugo
* 2012: Diktatorius
* 2012: Madagaskaras 3 (įgarsintojas)
* 2012: Vargdieniai
* 2013: Žinių vedėjas 2: legenda tęsiasi
* 2016: Šnipas per klaidą
* 2016: Alisa Veidrodžio karalystėje

## Išnašos
Bažnyčių archeologija

**Bažnyčių archeologija** – archeologijos mokslo šaka, skirta vienos tematikos objektų tyrimams. Kartais literatūroje ji dar vadinama *bažnytine archeologija*. Pasaulyje paplitusios bažnyčių archeologijos tyrimų objektas yra krikščioniškųjų kulto pastatų vietos ir jų aplinka. Bažnyčių archeologija savo tyrimais siejasi su krikščioniškąja archeologija ir Biblijos archeologija. 

## Bažnyčių archeologija Lietuvoje
Dėl ideologinių priežasčių šios tematikos archeologijos tyrimai negalėjo būti sistemingai vykdomi Sovietinėje Lietuvoje. Iki 1988–1990 m. didesnės apimties krikščioniškų kulto pastatų vietų tyrimai būdavo tik išimtys, platesnių tyrimų kontekste. Kaip piliakalnių, pilių teritorijų ar jų aplinkos dalys buvo tirtos bažnyčių vietos – Vilniaus Šv. Onos ir Šv. Barboros Žemutinėje pilyje: 1955–1961 m., archeologas A. Tautavičius; Kernavės: 1988–1991 m., A. Jankauskas, A. Luchtanas; Punios: 1972–1973 m., A. Markelevičius; Liškiavos: 1975 m., A. Markelevičius; Skaisčiausiosios Dievo Motinos gimimo cerkvė Trakuose, Galvės ežero saloje: 1988 m., B. Lisauskaitė. Archeologinių žvalgymų, paveldosaugos ir gelbėjimo archeologijos kontekstuose tirta Vilniaus Arkikatedra bazilika: 1969–1988 m., Jučienė, 1982; N. Kitkauskas; Koplyčkalnio (Pienionių) koplyčios vieta: 1975 m., Česnys, V. Urbanavičius; Gėluvos evangelikų reformatų bažnyčios vieta: 1974 m., Česnys, V. Urbanavičius. 1988 m. rudenį tikintiesiems grąžinta Vilniaus Arkikatedra ženklino valstybės požiūrio į bažnyčią, kaip instituciją pasikeitimus. Tai atvėrė kelius ir „oficialiems“ bažnyčių archeologijos tyrimams. Pažymėtina, kad bažnyčių tyrimai, kaip atskiras skyrius leidinyje “Archeologiniai tyrinėjimai Lietuvoje” išskiriami nuo 1988 m.

Bažnyčių archeologijos tyrimai yra svarbūs Lietuvoje, kur didžioji dalis rašytinių šaltinių yra vėlesni nei XVII a. vidurio, o patys ankstyviausi ikonografiniai šaltiniai yra ne ankstyvesni kaip XVI a. pabaigos Archeologinius tyrimus patogiausia atlikti išnykusių bažnyčių vietose. Lietuvoje išsamiausiai archeologiškai tyrinėtos yra šios bažnyčių vietos: Vilniaus arkikatedra Bazilika, Vilniaus Šv. Onos ir Šv. Barboros bažnyčia, Verkių (prie Vilniaus) bažnyčia, Kernavės, Tauragnų, Gėluvos, Dubingių, Punios, Klaipėdos Šv. Jono, Trakų, Kriukų, Paparčių  parapinės ir vienuolynų bažnyčios.

## Nuorodos
* Apie sakralinių vietų archeologiją
* The Society for Church Archaeology
* Church Archaeology
Mockėnai (reikšmės)

**Mockėnais** vadinami kaimai:

* Molėtų rajone Suginčių seniūnijoje:
** Mockėnai,
** Mackėnai;
* Mockėnai Utenos rajone.
Kalcio permanganatas

**Kalcio permanganatas** – cheminis junginys, sudarytas iš kalcio metalo ir dviejų permanganato jonų. Cheminė formulė – Ca(MnO4)2.

Gaunamas cheminės reakcijos būdu sumaišius kalio permanganatą su kalcio chloridu ar aliuminio permanganatą su kalcio oksidu.

## Savybės
Nėra degus, tačiau sumaišytas su degiąja medžiaga, gali paspartinti jos degimą. Smulkiai susmulkinus degiąją medžiagą, iš mišinio galima gauti sprogstamąją medžiagą. Sumaišius su skysta degia medžiaga gali įsiliepsnoti. Taip pat dėl sąlyčio su sieros rūgštimi gali užsiliepsnoti, sukelti sprogimus. Mišiniai su acto rūgštimi ar acto anhidridu gali sprogti, jei nėra laikomi šaltai. Kalcio permanganato ir sieros rūgšties mišinį sumaišius su benzinu, anglies disulfidu, dietileteriu, etanoliu, nafta ar kita organine medžiaga galima sukelti sprogimus.

## Panaudojimas
Manoma, kad padeda balinti dantis.  Gali būti panaudotas kaip oksidatorius, nors dažniausiai naudojamas kalio permanganatas.

Taip pat naudojamas:
* tekstilės gaminių gamyboje;
* popieriaus balinimui;
* vandens sterilizavimui dantų procedūrose;
* kaip katalizatorius raketiniame kure;
* metalurgijoje, kaip fliusas virinamo metalo elektrodams;
* medicinoje, kaip antiseptikas dezinfekuojant kenksmingas medžiagas;
* kaip dezodorantas.

## Šaltiniai
Francisco de Ulloa

**Fransiskas de Uljoa** (*Francisco de Ulloa*; mirė 1540 m.) – ispanų keliautojas, Ernano Korteso nurodymu ištyrinėjęs vakarines Meksikos pakrantes.

Nežinoma nei Uljoa gimimo data, nei vieta. Žinoma tiek, kad dalyvavo trečiojoje Korteso kelionėje po Ramųjį vandenyną, kai šis 1534 m. Santa Kruso (dabar La Paso) įlankos pakrantėje įkūrė koloniją. Kortesas grįžo į Naująją Ispaniją ir Uljoa paliko kolonijos priežiūrą. Tačiau netrukus Peru vicekaralius Antonijus de Mendosa įsakė palikti koloniją.

1539 m. Kortesas surengė ketvirtąją ekspediciją po Ramųjį vandenyną, kuriai vadovauti paskyrė Fransiską de Uljoa. Liepos 8 d. iš Akapulko išvykusi 3 laivų ekspedicija turėjo rasti sąsiaurį, jungiantį abu vandenynus. Manyta, kad tas sąsiauris prasideda Kalifornijos įlankoje (tuomet vadintoje Korteso jūra), o užsibaigia Šv. Lauryno upe. Ties Marijų salomis Uljoa ekspedicija prarado vieną laivą ir tęsė kelionę dviem likusiais. Keliautojai pasiekė apleistą Santa Kruso koloniją, iš ten įplaukė gilyn į Kalifornijos įlanką, kol pasiekė Kolorado upės žiotis. Paskelbęs teritorijas Ispanijos Karūnos valda, Uljoa grįžo į Santa Krusą, apiplaukė Šv. Luko kyšulį ir pasuko į šiaurę Kalifornijos pusiasalio pakrantėmis. 1540 m. balandžio 5 d. Uljoa pasiekė Sedroso salą: iš jos išsiuntė laivą „Santa Ageda“ su pranešimu Kortesui, o pats laivu „Trinidadas“ tęsė kelionę. Tolimesnis Uljoa likimas nežinomas, laivas į Meksiką nebegrįžo.

Fransiskas de Uljoa tapo pirmuoju keliautoju, ištyrinėjusiu Kalifornijos įlanką, pasiekusiu Kolorado žiotis bei Sedroso salą. Nors jo kelionė įrodė, kad Kalifonija yra pusiasalis, o ne sala, tačiau kartografai dar iki pat XVII a. vaizdavo Kalifornijos salą.
Billy Idol

**Billy Idol** (tikras vardas *William Michael Albert Broad*, g. 1955 m. lapkričio 30 d.) – britų pankroko dainininkas, muzikantas ir aktorius. 8–ojo dešimt. antroje pusėje išgarsėjęs kaip grupės „Generation X“ vokalistas, 9–ojo dešimt. pradžioje pasirinko solinę karjerą ir susilaukė didžiulės pasaulinės šlovės, prie kurios stipriai prisidėjo ir stilingi vaizdo klipai, todėl Idolas vadinamas viena pirmųjų „MTV“ žvaigždžių.

Dainininkas vis dar rengia sėkmingus koncertinius turnė kartu su savo ilgamečiu gitaristu Steve Stevensu. 2014 m. išleido autobiografinę knygą „Dancing with Myself“  bei 7-ą studijinį albumą „Kings & Queens of the Underground“.

### Diskografija

## Studijiniai albumai

* 1982 m. – *Billy Idol*
* 1984 m. – *Rebel Yell*
* 1986 m. – *Whiplash Smile*
* 1990 m. – *Charmed Life*
* 1993 m. – *Cyberpunk*
* 2005 m. – *Devil's Playground*
* 2014 m. – *Kings & Queens of the Underground*

## EP, rinktiniai ir kt. specialaus leidimo albumai

* 1981 m. – *Don't Stop EP*
* 1985 m. – *Vital Idol*
* 1988 m. – *Idol Songs: 11 of the Best*
* 2001 m. – *Greatest Hits*
* 2002 m. – *VH1's Storytellers*
* 2006 m. – *Happy Holidays* (kalėdinis albumas)
* 2003 m. – *Essential Billy Idol*
* 2008 m. – *The Very Best Of Billy Idol : Idolize Yourself*

## Išnašos
García Jofre de Loaísa

**Garsija Chofre de Loaisa** (*García Jofre de Loaísa*; g. 1490 m. – m. 1526 m. liepos 30 d.) – Ispanijos keliautojas, jūrininkas, nesėkmingai bandęs pakartoti Fernando Magelano kelionę į Molukus.

Gimė Siudad Realyje, kilmingoje šeimoje. 1525 m. Ispanijos karaliaus Karolio I išsiųstas į Molukus („Prieskonių salas“), su tikslu juos paskelbti Ispanijos Karūnos valda. Ekspediciją sudarė 7 laivai, joje taip pat dalyvavo Fernando Magalano ekspedicijos narys ir ją užbaigęs kapitonas Chuanas Sebastianas Elkanas. Liepos 24 d. iš La Korunjos išvykęs Loaisa kitų metų sausį pasiekė Patagonijos pakrantes. Čia ekspedicija susidūrė su stipriomis audromis, negalėjo rasti kelio į Magelano sąsiaurį. Du laivai sudužo, vienas pasuko atgal. Likę 4 laivai tik gegužę sugebėjo pasiekti Ramųjį vandenyną. Tačiau čia jie vėl pateko į audrą ir buvo išblaškyti: laivas *San Lesmes* dingo, *Santiago* buvo nublokštas į šiaurę ir 1526 m. liepą pasiekė Meksikos krantus (tapo pirmaisiais keliautojais, pasiekusiais Šiaurės Ameriką iš vakarų), *La Santa María del Parral* išplaukė į Ramųjį vandenyną ir pasiekė Sulavesio salą, tačiau ten dauguma ekspedicijos narių žuvo nuo vietinių gyventojų.

Likęs apgadintas *Santa María de la Victoria* laivas su Loaisa ir Elkanu tęsė kelionę vandenynu. Ekspedicijos nariai kentėjo nuo bado, troškulio, skorbuto ir netrukus prasidėjo mirtys. 1526 m. liepos 30 d. kapitonas Garsija Chofre de Loaisa mirė, palikęs vadovauti laivui Elkaną. Tačiau jis taip pat sunkiai sirgo ir po 5 dienų mirė. Vėliau taip pat mirė kapitono brolis Alvaras de Loaisa. Rugsėjo 4 d. likę gyvi keliautojai pasiekė Guamo salą, kur tarp vietinių atrado vieną ispaną iš senesnės ekspedicijos, ir pagaliau galėjo pavalgyti ir pasigydyti. Molukus pasiekė Andresas de Urdaneta su 24 jūreiviais. Ten jie buvo pagauti portugalų tačiau 1536 m. sugebėjo grįžti atgal į Ispaniją.
Afanasijus Nikitinas

**Afanasijus Nikitinas** (*Афанасий Никитин*; mirė ~1474 m.) – rusų pirklys, keliautojas, rašytojas, žymus savo kelionių aprašymu „Kelionės už trijų jūrų“. Jis taip pat tapo vienu pirmųjų europiečių, aplankiusių ir aprašiusių Indiją.

## Biografija

Gimė Tverėje. Buvo pirklys, keliavo. 1466 m. išvyko į prekybinę kelionę į Indiją. Jis keliavo žemyn Volgos upe, toliau pro Derbentą, Baku, kirto Kaspijos jūrą ir pasiekė Persiją. Ten Nikitinas pragyveno metus ir 1469 m. pavasarį iš Ormūzo uosto per Arabijos jūrą nuplaukė iki Bahmanio sultonato Indijoje. Ten jis praleido 3 metus, tyrinėjo ir aprašė Indijos kultūrą, visuomenę, papročius, valdžią, kariuomenę. Pasak savo kelionės aprašymo, Nikitinas ten pradėjęs laikytis musulmoniškų papročių, nors pasakojimo pabaigoje prisiekia ištikimybę krikščionybei. Grįždamas Afanasijus Nikitinas aplankė Maskatą, Fartako sultonatą, Somalį ir Trabzoną, o 1472 m. pasiekė Feodosijos uostą Kryme. Tačiau keliautojas gimtosios Tverės nepasiekė ir žuvo LDK teritorijoje, Smolensko apylinkėse.

1489 m. Nikitino rankraščio versija išspausdinta Sofijos ir Lvovo metraščiuose.
Juan Sebastián Elcano

**Chuanas Sebastianas Elkanas** (*Juan Sebastián Elcano*; g. 1476 m. – m. 1526 m. rugpjūčio 4 d.) – baskų kilmės Ispanijos keliautojas ir jūrininkas, užbaigęs Fernando Magelano kelionę aplink pasaulį.

## Biografija
Gimė Gipuskojoje, Getarijos miestelyje. Kariavo Italijoje, 1509 m. dalyvavo ispanų karinėje ekspedicijoje į Alžyrą. Vėliau apsigyveno Sevilijoje, buvo prekybinio laivo kapitonu. Įsitraukęs į finansines aferas buvo nubaustas, vėliau Ispanijos karalius Karolis V jam suteikė malonę ir paskyrė dalyvauti Fernando Magelano ekspedicijoje, kur vadovavo laivui *Concepción*.

Magelano ekspedicija patyrė daug nuostolių dėl maištų, audrų ir ilgos kelionės po Ramųjį vandenyną. Pasiekę Filipinus, ekspedicijos dalyviai įsivėlė į konfliktą su nedidelės Maktano salos gyventojais, o mūšio metu žuvo pats Fernandas Magelanas. Likę gyvi keliautojai ilgai negalėjo išsirinkti naujo vado. Juo tapo Žuanas Lopesas Karvaljas, bet vėliau jūreivių tarpe išaugo Elkano autoritetas. Molukuose laivas „Trinidadas“ nebegalėjo tęsti keliones, ir Karvaljas su 52 jūreiviais pasiliko su laivu. Elkano vadovaujamas laivas „Viktorija“ su 17 europiečių keliautojų ir 4 azijiečiais patraukė link Ispanijos. 1522 m. rugsėjo 6 d. Chuanas Sebastianas Elkanas užbaigė ekspediciją, atvykdamas į Sanlukar de Baramedos uostą.

Karalius paskyrė Elkanui šeimos herbą ir kasmetinę 500 auksinių dukatų rentą. 1525 m. Elkanas drauge su Garsija Chofre de Loaisa išvyko į naują ekspediciją į Prieskonių salas, su tikslu jas paskelbti Ispanijos valda. Tačiau šioje nesėkmingoje kelionėje Elkanas, Loaisa ir daugelis kitų jūreivių mirė iš bado beplaukdami Ramiuoju vandenynu.

## Šaltiniai
Kleščelių žydų kapinės

**Kleščelių žydų kapinės** () – žydų kapinės, įkurtos XIX a. Kleščelės mieste. Kapinių plotas 0,3 ha. Kapinėse išlikę apie 250 antkapių su užrašais hebrajų kalba.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990 m., s. 61.   
 
## Nuorodos

* Aprašymas apie kapines (lenk.) 
* Aprašymas apie kapines ir jų nuotraukos (lenk.).
Kleščelių senoji sinagoga

**Kleščelės Senoji sinagoga** () - medinė sinagoga stovėjusi Kleščelės mieste šalia turgaus aikštės.  

## Istorija

Sinagoga buvo pastatyta XIX a. pirmoje pusėje. Per 1881 m. mieste siautusį gaisrą sinagoga sudegė. Vietoje sudegusios sinagogos buvo pastatyta nauja medinė Kleščelės sinagoga.
Verbano-Kuzijo-Osolos provincija

**Verbano-Kuzijo-Osolos provincija** () – Italijos provincija Pjemonte. Provincijos sostinė – Verbanija. Tai šiauriausia regiono provincija, sukurta 1996 m. nuo Novaros provincijos atskyrus tris apskritis.

## Didžiausios savivaldybės

## Galerija

Vaizdas:Aerial image of Verbania (view from the south).jpg|Verbanija
Domodossola centro storico.jpg|Domodosolos senamiestis
Nigoglia.jpg|Omenja
Gravellona Toce - Panorama.jpg|Gravelona Tocė
Cannobio03.jpg|Kanobijas
Stresa Levo.jpg|Stresa


## Šaltiniai
Kleščelių sinagoga

**Kleščelės sinagoga** () - medinė sinagoga stovėjusi Kleščelės mieste šalia turgaus aikštės.  

## Istorija

Per 1881 m. mieste siautusį gaisrą sudegė anksčiau šioje vietoje stovėjusi Kleščelės Senoji sinagoga. 1881 m. rugsėjo 30 d. sudegusios sinagogos vietoje buvo pradėta statyti nauja medinė sinagoga. Per II pasaulinį karą 1941 m. sinagoga buvo nugriauta ir jos statybinės medžiagos panaudotos šalia statomam gyvenamajam namui. Sinagoga buvo pastatyta ant stačiakampio formos pagrindo. 

## Literatūra

* Tomasz Wiśniewski, Bóżnice Białostocczyzny, Białystok 1991, ISBN 83-90032-70-8
Abraham Zacuto

**Abrahamas Zakutas** (heb. *אברהם זכות*, port. *Abraão ben Samuel Zacuto*) (1452 m. rugpjūčio 12 d. – apie 1515 m.) Pirėnų žydų astronomas, astrologas, matematikas ir istorikas, kuris XV a. buvo karališkuoju karaliaus Jono II astronomu. Mėnulio krateris Zagut yra pavadintas astronomo garbei.
## Biografija
Zakutas gimė 1452 m. Ispanijos Salamankos mieste. Jis studijavo ir dėstė astronomiją miesto universitete. Taip pat astronomiją Zakutas dėstė ir Saragosos bei Kartachenos universitetuose.

Didžiausias Zakuto darbas buvo knyga * Ha-ḥibbur ha-gadol* (Didžioji knyga), kurioje mokslininkas išdėsto, kaip praktiškai naudotis geografine platuma ir tiksliau nustatyti savo buvimo vietą jūroje. Šią knygą Zakutas rašė nuo 1470 iki 1478 m. Knygoje buvo 65 detalios astronominės lentelės, kurių bazė nustatyta 1473 m., o dangaus dienovidinis Salamankoje, nurodančios Saulės, Mėnulio ir penkių planetų padėtis.
R.E.M.

**R.E.M.** buvo JAV roko grupė, įkurta 1980 m. vokalisto Michael Stipe, gitaristo Peter Buck, bosisto Mike Mills ir būgnininko Bill Berry. Viena iš pirmųjų populiarių alternatyviojo roko grupių savo pirmąjį singlą „Radio Free Europe“ išleido 1981 m., o pirmąjį EP „Chronic Town“ – 1982 m. 1987 m., pasirodžius jų singlui „The One I Love“, grupė pagaliau patraukė plačiųjų masių dėmesį. Pasirašiusi kontraktą su „Warner Bros.“, ji ėmė rengti koncertus stambiausiose pasaulinėse arenose. Didžiausios komercinės sėkmės susilaukė 10-ojo dešimt. pradžioje pasirodę grupės albumai „Out of Time“ (1991 m.) ir „Automatic for the People“ (1992 m.), o singlai „Losing My Religion“ bei „Everybody Hurts“ dominavo daugelyje pasaulio topų. 1996 m. *R.E.M.* atnaujino savo kontraktą su „Warner Bros.“ 80-čiai mln. dol. – tuo laiku rekordinė suma muzikos istorijoje. 1997 m. Bill Berry pasitraukė iš grupės, o likę nariai tęsė karjerą kaip trio. Šiek tiek keisdama muzikinį stilių, grupė susilaukė įvairių kritikų atsiliepimų ir komercinės sėkmės. 2007 m. *R.E.M.* buvo priimta į Rokenrolo šlovės muziejų. 2011 m. rugsėjo mėn., po 31 karjeros metų, grupė pranešė išsiskirstanti, o vokalistas Michael Stipe patikino nesieksiantis solinės karjeros.

### Diskografija
* 1983 m. – *Murmur*
* 1984 m. – *Reckoning*
* 1985 m. – *Fables of the Reconstruction*
* 1986 m. – *Lifes Rich Pageant*
* 1987 m. – *Document*
* 1988 m. – *Green*
* 1991 m. – *Out of Time*
* 1992 m. – *Automatic for the People*
* 1994 m. – *Monster*
* 1996 m. – *New Adventures in Hi-Fi*
* 1998 m. – *Up*
* 2001 m. – *Reveal*
* 2004 m. – *Around the Sun*
* 2008 m. – *Accelerate*
* 2011 m. – *Collapse into Now*